Хетæгкаты Владимир
Хетæгкаты Михаилы фырт Владимир (райгуырдис 1902-æм азы Цъунары хъæуы — амардис 1973-æм азы) уыдис ирон хореограф, педагог, професссионалон сценæйыл ирон кæфтытæ фыццаг чи æвæрдта æмæ кафыдис, уыдонæй иу.

1923-æм азы райдыдта ахуыр кæнын Мæскуыйы сахары, Скæсæны фæллойгæнджыты Коммунистон университеты. Уыцы азы уыдис йæ дебют Мæскуыйы сценæйыл.

Хетæджы-фырт уыдис Хуссар Ирыстоны театры бындурæвæрджытæй иу. 1931-æм азы та сси йæ сæйраг режиссёр æмæ директор. 1933-æм азы æрлæууыдис Гуырдзыстоны филармонийы сæргъы. 1935-æм азы Владимир архайдта кавказаг кафджыты гастролты Лондоны, иннæ азы та — Тбилисы чи уыдис, уыцы Æппæтгуырдзиаг олимпиадæйы (уырыс. Всегрузинская олимпиада).

Хæрзиуджытæ 
Хетæгкаты Владимир уыдис Гуырдзыстоны ССР-ы сгуыхт артист æмæ бирæ кафæн фестивальты лауреат. Хорзæхджынгонд æрцыдис орден «Цыты нысан»-æй.

Фиппаинæгтæ 

Ирыстоны хореографтæ
Владимир